भक्तजनले चढाएको भेटीघाटीबाहेक मन्दिरको कुनै नियमित आयस्रोत छैन। मन्दिरको नाममा कुनै गुठी र खान्कीको व्यवस्था नभएको समितिका सदस्य ठूलो कान्छा तामाङले बताए। नियमित आयस्रोत नहुँदा मन्दिर परिसरमा भनेजस्तो पूर्वाधार विकाससमेत गर्न नसकिएको उनको गुनासो छ। विशेषगरी भक्तजनहरू बस्ने पाटी पौवाको व्यवस्था नहुँदा वर्षा र गर्मीको समयमा भक्तजनहरूलाई असजिलो हुने गरेको उनले बताए।
